Carry That Weight

«Carry That Weight» er ein song av The Beatles på albumet Abbey Road frå 1969. Songen er skriven av Paul McCartney, men tilskriven Lennon/McCartney. 

Songen vart spelt inn, mellom 2. juni og 19. august 1969. «Carry That Weight» og den førre songen «Golden Slumbers», vart gjort som ei samanhengande innspeling. John Lennon var ikkje til stades då intrumentopptaka vart gjort, sidan han var på sjukehus etter ei mindre trafikkulukke. 

I mellompartiet midt i songen vert det nytta messingblåsarar, elektrisk gitar og vokal som gjentar motivet frå byrjinga av «You Never Give Me Your Money» frå same album, men med annan tekst. Mot slutten av «Carry That Weight» vert eit gitarmotiv som vert nytta i både «You Never Give Me Your Money» og «Here Comes The Sun» (samt songen «Badge» med Cream, som Harrison skreiv saman med Eric Clapton). Songen går så direkte over i «The End».

Teksten verkar, som med «You Never Give Me Your Money», å reflektere McCartney si uro for dei økonomiske problema til Beatles, men dette er ikkje den einaste måten å tolke han på. Songen kan òg handle om å erkjenne at ein har vorten vaksen og ansvaret som følgjer med dette: 

Boy, you're gonna carry that weight
Carry that weight a long time

Medverkande
The Beatles
 Paul McCartney – solovokal, piano, rytmegitar, korvokal
 George Harrison – bassgitar, sologitar, korvokal
 Ringo Starr – trommer, pauker, korvokal
 John Lennon – korvokal

Produksjon
 George Martin – produsent, arrangør

Orkesster
 Ukjende musikarar – tolv fiolinar, fire bratsjar, fire celloar, kontrabass, fire horn, tre trompetar, trombone, bass trombone

Personell per MacDonald og Mark Lewisohn

 Bakgrunnsstoff 
 Alan W. Pollack om «Carry That Weight»

 Kjelder 
 Denne artikkelen bygger på «Carry That Weight» frå , den 11. februar 2009. 




Kategori:Songar frå 1969
Kategori:Singlar frå 1972
Kategori:The Beatles-songar
Kategori:Colleen Hewett-songar
Kategori:Songar produserte av George Martin
Kategori:Rockeballadar
Kategori:Songar skrivne av Lennon–McCartney
Kategori:Mud-songar
Kategori:The Bee Gees-songar
Kategori:Peter Frampton-songar
Kategori:Inner Circle-songar
Kategori:Paul McCartney-songar
Kategori:Dread Zeppelin-songar
Kategori:Phil Collins-songar
Kategori:Neil Diamond-songar
Kategori:Cheap Trick-songar
Kategori:Booker T. & the M.G.'s-songar